Ashitaba

Ashitaba yaiku tetuwuhan mèmper slèdri saka Jepang. Tuwuhan iki duwé jeneng èlmiyah Angelica keiskei. Jenengé saka basa Jepang "Ashitaba" ateges godhong sesuk, Jeneng Koréa "Shinsuncho" kang tegesé ramwuan kauripan, diwènèhaké amarga dipigunakaké mawa obat tradhisional. Tetanduran iki asalé saka Pulo Hachijo, Jepang kang thukul ing tlatah tandhus, akèh watu lan masir. Ing taun 2000, tetuwuhan iki digawa saka Jepang dening wong Jepang menyang Kecamatan Trawas, Kabupatén Mojokerto, Jawa Wetan kanggo ancas panelitèn wiwitané. Ananging sakwisé diwedharaké maneka mupangat saka tuwuhan iki, para warga banjur mbudidayakaké tetanduran iki. Saiki, akèh para tani ing pèrèng gunung Welirang sing nandur.

Piguna 

Tuwuhan ashitaba ngandhut protèin, kalsium, zat wesi,  Vitamin A, Vitamin B1, Vitamin B2, Vitamin B12, Vitamin C, Vitamin E, kalium, magnesium, asam folik, potasium, klorofil, pantotenat, biotin lan antioksidan. Ashitaba duwé khasiyat nglawan lelara kaya ta hepatitis, diabetes mellitus, asam urat lan kanker. Ngandhut flavonoid kang nyegah karusakan sèl lan nglambataké tandha panuwanan.  Uga bisa nambani mules, radhang weteng, hipertènsi lan dhemam. Mupangat liya ya kuwi bisa mudhunaké kadhar kolèsterol, nyehataké mata uga rambut.

Kapustakan 

Tetuwuhan
Tetanduran obat